EkBass/fiwiki-20250220-pages-articles huggingface dataset:
Master of Orion

Master of Orion (MOO tai MoO) on avaruuteen sijoittuva vuoropohjainen tietokonestrategiapeli, joka julkaistiin vuonna 1993. Pelin julkaisija oli yhdysvaltalainen MicroProse ja kehittäjä Steve Barcian luotsaama Simtex. Pelistä on myös julkaistu kaksi jatko-osaa, Master of Orion II ja Master of Orion III. Wargaming.net osti 2010-luvulla Master of Orionin tavaramerkin ja teki siitä Master of Orion: Conquer the Stars -uusintaversion. == Master of Orion == Master of Orion on 4X-strategiapeli (juontuu englannin kielen sanoista eXplore, eXpand, eXploit, eXterminate – tutki, laajene, hyödynnä, tuhoa), joka sijoittuu ulkoavaruuteen. Peli julkaistiin suositun Civilization- strategiapelin vanavedessä. Pelin toiminnallisuus muokattiin useiden aikaisempien avaruusstrategioiden, kuten Delta Taon Spaceward Ho!:n ja SSI:n Reach for the Starsin, ominaisuuksia mukaillen. Peliä pidetään yhtenä lajityyppinsä parhaista teoksista. Master of Orionissa pelaajan tavoitteena on saavuttaa galaksin herruus joko voimankäytön tai diplomatian avulla. Pelissä on useita eri rotuja, joiden lajilliset ominaisuudet vaihtelevat ja vaikuttavat siten pelattavuuteen. Pelaajat voivat suunnitella oman avaruuslaivastonsa yksityiskohtia myöten. Pelissä on myös useita satunnaisia tapahtumia, jotka vaikuttavat omalla tavallaan pelin kulkuun. Orionin tähtijärjestelmän valtaaminen tarkoittaa yleensä voimasuhteiden muuttumista siten, että valtaaja voittaa pelin. == Lähteet == == Aiheesta muualla == * Luokka:Vuoropohjaiset strategiapelit Luokka:MS-DOS-pelit Luokka:Mac OS -pelit Luokka:MicroProsen videopelit Luokka:Science fiction -videopelit Luokka:Vuoden 1993 videopelit Luokka:Yhdysvalloissa kehitetyt videopelit
Alnilam

Epsilon Orionis (ε Ori / ε Orionis) eli Alnilam on Orionin vyön keskimmäinen tähti. Tähteä käytetään muun muassa tähtisuunnistuksessa. Tähteä kutsutaan joskus virheellisesti nimillä Alnihan ja Alnitam. Tämä nuori sinivalkoinen ylijättiläinen on 1 340 ± 500 valovuoden päässä. Tähti näkyy melko hyvin molemmilla pallonpuoliskoilla, koska se on lähellä taivaanpallon päiväntasaajaa. Alnilamin näennäinen kirkkaus on 1,70 ja absoluuttinen noin -6,39. Väri-indeksi B-V on -0,19, pintalämpötila jossain 20 000 K tietämillä ja spektriluokka B0 Ia. Tähti säteilee noin 23 000 kertaa enemmän energiaa kuin Aurinko. Alnilamin massa on noin 20 Auringon massaa ja ikä suunnilleen 4 miljoonaa vuotta. Alnilam on kehittymässä punaiseksi jättiläiseksi.Alnilam Star of the week, Created by Jim Kaler, Prof. Emeritus of Astronomy, University of Illinois Tähden ympärillä on molekyylipilvi NGC 1990, jota tähti valaisee paikoin. Nämä kohdat ovat heijastussumuja. Alnilam puhaltaa tähtituulta 20 kertaa Aurinkoa nopeammin 2 000 km/s vauhdilla. == Lähteet == Luokka:Alfa Cygni -muuttujat Luokka:B-spektriluokan ylijättiläiset Luokka:Kirkkaimmat tähdet
Elvy Sukaesih

Elvy Sukaesih (s. 1951 Jakarta, Indonesia) on indonesialainen laulaja. Hänen musiikkinsa on pääasiassa dangdutia, joka on paikallisen perinnemusiikin ja länsimaisen populaarimusiikin sekoitus. Sukaesih teki ensimmäisen levytyksensä 13-vuotiaana. 1970-luvulla hän sai kotimaassaan lempinimen Dangdutin kuningatar. Vuodesta 1973 lähtien Sukaesih lauloi yhdessä dangdut-artisti Rhoma Iraman kanssa, mutta aloitti soolouran kolme vuotta myöhemmin. Luokka:Indonesialaiset laulajat Luokka:Vuonna 1951 syntyneet Luokka:Elävät henkilöt
France Gall

France Gall (9. lokakuuta 1947 Pariisi, Ranska – 7. tammikuuta 2018 Neuilly- sur-Seine, Ranska), syntymänimeltään Isabelle Geneviève Marie Anne Gall, oli ranskalainen laulaja. Hän nousi kuuluisuuteen voitettuaan Luxemburgin edustajana vuoden 1965 Eurovision laulukilpailun kappaleella ”Poupée de cire, poupée de son”. Gall oli naimisissa ja myös esiintyi Michel Berger’n kanssa. ==Uran alku== Gall aloitti uransa isänsä Robert Gallin rohkaisemana äänittämällä lauluja ja lähettämällä demoäänitteen levy-tuottaja Denis Bourgeois’lle. Koelaulun jälkeen Gall kiinnitettiin Phillips-levy-yhtiölle. Ensimmäisen radiosinglen Gall saavutti ollessaan 16-vuotias. Kappaleesta ”Ne sois pas si bête” tuli paikallinen hitti. Pian tämän jälkeen Gall aloitti yhteistyön laulaja-lauluntekijä Serge Gainsbourgin kanssa. Keväällä 1964 kappale ”N’écoute pas les idoles” nousi suosioon Ranskassa ja samana vuonna syntyi vielä hitti ”Laisse tomber les filles”, jonka toi uudelleen pinnalle April March vuonna 1995. Hänen esittämänsä englanninkielinen ”Chick Habit” -versio laulusta tuli tunnetuksi puolestaan Quentin Tarantinon elokuvasta Death Proof (2007). ==Euroviisuvoitto== Vuoden 1965 Euroviisuihin Gall osallistui Luxemburgin edustajana. Edustuskappale oli ”Poupée de cire, poupée de son”, jonka oli säveltänyt Serge Gainsbourg ja orkestroinut Alain Goraguer. Kappaleen voitettua kilpailun, suosio kasvoi jopa Euroopan ulkopuolella ja kappale levytettiin ranskan lisäksi suomeksi, saksaksi, italiaksi ja japaniksi. ==Myöhempi ura== Gall jatkoi musiikin tekemistä ja esiintymisiä Ranskassa. 1960-luvun loppua kohti mentäessä suosio alkoi laskea. 1960- ja 70-lukujen taitteessa Gall levytti runsaasti musiikkia Saksassa, jossa hän saavuttikin suosiota. Vuonna 1973 Gall tutustui Michel Berger’hen, ja he aloittivat musiikillisen yhteistyön seuraavana vuonna. Kappaleella ”La Déclaration d’amour” Gallin ura kääntyi jälleen nousuun. Gall ja Berger menivät naimisiin vuonna 1976. 1980-luvulla hän jatkoi esiintymisiä ja levyttämistä. Lisäksi hän harjoitti hyväntekeväisyystyötä Afrikan hyväksi. 1980-luvun hiteistä muistettavimpiin lukeutuu ”Ella, elle l’a” (”Ella, she’s got it”), Berger’n tekemä kunnianosoitus Ella Fitzgeraldille. 1992 Gall ja Berger aloittivat Double Jeu -musiikkiprojektin, jossa he molemmat esiintyivät. Konserttisarja kuitenkin keskeytyi Berger’n kuoltua sydänkohtaukseen. Gall sairastui tämän jälkeen itsekin vakavasti. Hän toipui kuitenkin rintasyövästä ja palasi esiintymään 1993 Bercy-areenalla, jossa hän esitti Berger’n säveltämiä lauluja. Hän jatkoi vielä esiintymisiä ja levyttämistä, kunnes 1997 ilmoitti aikeistaan lopettaa uransa. Tämän jälkeenkin hän esiintyi ajoittain julkisuudessa ja osallistui dokumentteihin. Gall toimi suojelijana hyväntekeväisyysjärjestössä Coeurs de Femmes, joka auttaa kodittomia naisia. ==Kuolema== Syöpää pitkään sairastanut Gall kuoli vakavan tulehduksen seurauksena tammikuussa 2018. == Lähteet == Luokka:Ranskalaiset laulajat Luokka:Euroviisuvoittajat Luokka:Luxemburgin euroviisuedustajat Luokka:Vuonna 1947 syntyneet Luokka:Vuonna 2018 kuolleet Luokka:Vuoden 1965 euroviisuedustajat Luokka:Yé-yé-laulajat
Waldjinah

Waldjinah (s. 7. marraskuuta 1945 Surakarta, Keski-Jaava) on indonesialainen kansanmusiikkia esittävä laulaja. Hän voitti yläkoulussa opiskellessaan paikallisen musiikkikilpailun laulamalla jaavankielistä kroncong-musiikkia. Hän laulaa sekä jaavan- että indonesiankielisiä lauluja. 1960-luvun lopulta lähtien Waldjinah on kehittänyt omaa musiikkityyliään, joka tunnetaan nimellä langgam Jawa. Se on sekoitus gamelania ja kroncongia. Hän on esiintynyt useasti Indonesian presidenttien palatseissa järjestetyissä juhlissa esimerkiksi maan itsenäisyyspäivänä. Waldjinah on myös saanut muita tunnustuksia musiikkiuransa aikana. Vuonna 2013 AMI Awards (Anugerah Musik Indonesia) myönsi tunnustuksena Waldjinahille elämäntyöpalkinnon. == Lähteet == ==Aiheesta muualla== * Waldjinah: Albums (58 nimikettä, ilmestymisvuoden mukaiset vuosilta 1967–2011) (discogs.com) * Waldjinah: Discography (allmusic.com) Luokka:Indonesialaiset laulajat Luokka:Vuonna 1945 syntyneet Luokka:Elävät henkilöt
Pain

Pain on Tukholmassa vuonna 1996 perustettu ruotsalainen industrial metal -yhtye. Se sai alkunsa muusikko ja tuottaja Peter Tägtgrenin ideasta yhdistää elektronista musiikkia metallimusiikkiin. Pain tuli tunnetuksi Suomessa, kun he esiintyivät Nightwishin lämmittelijöinä. Pain lämmitteli Nightwishiä kevään 2008 Euroopan kiertueella joka alkoi 17. helmikuuta Liettuassa ja päättyi 19. huhtikuuta Portugaliin. Keikkoja matkan varrella oli kaikkiaan 38 kappaletta. Pain sai Swedish Metal Awards 2008 -gaalassa vuoden 2007 parhaimman metallialbumin palkinnon. == Jäsenet == === Nykyiset jäsenet === * Peter Tägtgren – laulu, kaikki instrumentit (1996–) === Nykyiset kiertuemuusikot === * Sebastian Tägtgren – rummut (2016-) * Sebastian Svalland – kitara (2019–) * Jonathan Olsson – basso (2016–) === Entiset kiertuemuusikot === * Saroth (Yngve Liljebäck) – basso (1999–2005) * Mathias Kamijo – kitara (1999–2003) * Horgh (Reidar Horghagen) – rummut (1999–2003) * Andrea Odendahl – kitara (2003–2007) * Alla Fedynitch – basso (2005–2007) * Marcus Jidell – kitara (2007) * André Skaug – basso (2007/2011) * René Sebastian – kitara (2007) * David Wallin – rummut (2003–2016) * Michael Bohlin – kitara (2007–2019) * Johan Husgafvel – basso (2007–2016) == Julkaisut == === Studioalbumit === * * * * * * * * * === DVD:t === * * === Singlet === * ”End of the Line” (1999) * ”On and On” (1999) * ”Suicide Machine” (2000) * ”Shut Your Mouth” (2001) * ”Eleanor Rigby” (2002) * ”Just Hate Me” (2002 * ”Eleanor Rigby 2” (2002) * ”Same Old Song” (2004) * ”Bye/Die” (2005) * ”Nothing” (2005) * ”I’m Going In” (2008) * ”Follow Me” (feat. Anette Olzon, 2009) * ”Dirty Woman” (2011) * ”My Angel” (feat. Cécile Siméone, 2011) * ”Black Knight Satellite” (2016) * ”Gimme Shelter” (2021) * ”Party in My Head” (2021) * ”Revolution” (2023) * ”Go With the Flow” (2024) == Lähteet == == Aiheesta muualla == * Yhtyeen virallinen sivusto * Luokka:Ruotsalaiset metalliyhtyeet
Kroncong

Kroncong eli keroncong on indonesialaista kansanmusiikkia, jossa on vaikutteita pääasiassa portugalilaisesta musiikista. Se tuli Jaavan saarelle Malesiasta portugalilaisten mukana 1400-luvulla. Nykyajan kroncong-artisteihin kuuluu muun muassa Waldjinah, joka myöhemmin kehitti langgam Jawa-tyylin, joka on sekoitus kroncongia ja gamelan-musiikkia. Luokka:Indonesian musiikki
Pieris

Pieria tai Pieris voi viitata seuraaviin: * Pieria eli Pieris, antiikin aikainen alue Makedoniassa nykyisessä Kreikassa ** Pierian alueyksikkö, alueyksikkö Keski-Makedonian alueella Kreikassa * Pieris, antiikin aikainen alue Traakiassa nykyisessä Kreikassa ** Piereís, Pangaíon kunnan kunnallisyksikkö ja entinen kunta Kaválan alueyksikössä Itä-Makedonian ja Traakian alueella * Piéria, vuori Makedoniassa Kreikassa * kellovaiverot (Pieris), kanervakasvisuku * Pieris, kaaliperhossuku.
Heavy

Heavy voi tarkoittaa jotain seuraavista: * Heavy (Lauri Ylösen kappale) * Heavy (Linkin Parkin kappale) == Katso myös == * Heavy metal (täsmennyssivu)
Pop rai

Pop rai on musiikkilaji, jossa yhdistyy algerialaista raita ja länsimaisen populaarimusiikin tyylilajeja, kuten funkia, rockia tai hip hopia. Tyylilajin katsotaan yleensä saaneen alkunsa Chaba Fadelan vuonna 1979 levyttämästä Ana ma h'lali ennoumista. Suurin osa nykyisistä rai-muusikoista, kuten Khaled, tekevät pop-raita. Luokka:Rai
Atamaani

Atamaani (; ) on kasakkapäällikköAtamaani Tietosanakirja osa 1, palsta 672. Tietosanakirja-osakeyhtiö 1909. Nimitystä on käytetty muun muassa eri asemassa olleista ukrainalaisista Zaporižžjan kasakoiden päälliköistä ja venäläisistä kasakka- tai haidamakkipäälliköistä. Ukrainassa ja Liettuassa käytettiin joistain atamaaneista nimitystä hetmani. Sana juontunee saksan sanasta Hauptmann, ’päämies’. Kuuluisia atamaaneja oli muun muassa kapinan nostattanut Donin kasakkojen atamaani Stepan Razin. Venäjän keisarikunnan armeijassa eräiden kasakkayksiköiden komentajia kutsuttiin atamaaneiksi. Venäjän sisällissodan aikana useat valkoiset kenraalit, kuten Aleksei Kaledin, Pjotr Krasnov ja Grigori Semjonov, valituttivat itsensä atamaaneiksi. == Lähteet == *
Paavo Noponen

Paavo Arno Olavi Noponen (25. maaliskuuta 1930 Helsinki – 24. lokakuuta 2016 Helsinki) oli suomalainen urheiluselostaja. Hän oli Pekka Tiilikaisen ja Raimo ”Höyry” Häyrisen ohella yksi Suomen tunnetuimmista urheiluselostajista. Noponen menehtyi 86-vuotiaana sairastuttuaan kuumeeseen, josta hän ei toipunut. Hänet on haudattu Hietaniemen hautausmaan uurnalehtoon. ==Perhetausta== Paavo Noposen vanhemmat olivat agronomi Arno Iivari Noponen ja Ellen Johanna o.s. Lagerwall. Noponen oli kaksi kertaa naimisissa, vuosina 1959–1973 lennätinvirkailija Kirsti Marjatta Lindbergin kanssa ja vuodesta 1990 Anja-Lena Belinskijn kanssa. Lapsia Noposella on kaksi: Jutta (s. 1960) ja Erkka (s. 1963). Paavo Noposen isosetä oli kirjailija ja runoilija Alpo Noponen.Markus Similä: Rakkaimmat joululaulut ja niiden tekijät, s. 25. Jyväskylä: Gummerus, 2002. ==Opinnot== Paavo vietti kouluvuotensa Hämeenlinnassa. Hän kirjoitti ylioppilaaksi Hämeenlinnan lyseosta vuonna 1949 ja valmistui yhteiskuntatieteiden kandidaatiksi 1953 ja maisteriksi 1956 Yhteiskunnallisesta korkeakoulusta. ==Työura== Noposen selostajaura Yleisradiossa alkoi vuonna 1952 Helsingin olympiakisoista. Sen jälkeen Noponen oli selostamassa 18 olympiakisoja. Vuonna 1963 Noponen pääsi haastattelemaan itse nyrkkeilyn raskaansarjan silloista maailmanmestaria Sonny Listonia tämän tehtyä lyhyen vierailun Suomessa. Noponen jäi eläkkeelle vuoden 1994 yleisurheilun EM-kisojen jälkeen. Sittemmin Noposen ääntä saattoi kuulla mediassa Radio Helsingin kanavatunnuksissa. == Kirjallista tuotantoa == Noponen on tullut tunnetuksi myös urheiluaiheisista kirjoistaan, kuten Pekka Tiilikaisen elämäkerrasta. * Uljaat mäkikotkamme. 1967 (Pekka Tiilikaisen kanssa) * Valon ja värien Suomi. 1968 (Reino Lounimon kanssa) * Susi-Kalle (Kalevi Oikarainen): Koillismaa. 1972 * Naurukisat. 1972 * Vaeltajan Lappi. 1974 (Reino Lounimon kanssa) * Pekka Tiilikainen, Suomi: sinivalkoisen äänen legenda 1911–1944. 1986 * Pekka Tiilikainen, pääselostaja: sinivalkoisen äänen legenda 1945–1976. 1987 * Ylhäisyys ratsastaa urheilukouluun: rurali-kersantti T. J. A. Heikkilä junior seikkailee. 1992 * Paavon parhaat: selostajan sanakiehisiä. 1994 * Paavon vieläkin paremmat: uusia sanakiehisiä. 1995. == Lähteet == ==Aiheesta muualla== * * Paavo Noposen muistokirjoitus Helsingin Sanomissa. Luokka:Suomalaiset tietokirjailijat Luokka:Suomalaiset urheiluselostajat Luokka:Suomalaiset urheilutoimittajat Luokka:Ylen toimittajat Luokka:Vuonna 1930 syntyneet Luokka:Vuonna 2016 kuolleet
GSM-ohjaus

GSM-ohjaus tapahtuu siten, että GSM-puhelimella lähetetään ohjattavan laitteen vastaanottimeen tekstiviesti tai vastaava. Vastaanotin tarvitsee SIM-kortin toimiakseen. Vastaanottimessa käytettäviä liittymätyyppejä kutsutaan koneliittymiksi. GSM-ohjausta voidaan käyttää muun muassa varashälyttimien etähallintaan. Luokka:GSM
Alfa Gruis

Alfa Gruis (α Gru / α Gruis) Kurjen tähtikuvion kirkkain tähti. Arabian tähdelle antama nimi on Al Na'ir (myös Al Nair tai Alnair, "kirkas" tai "valo"). Alnair on myös Zeta Centaurin nimitys. Tähden näennäinen kirkkaus on 1,73, etäisyys 101 valovuotta ja spektrityyppi B7IV. Väri-indeksi B-V on -0,13. Absoluuttinen kirkkaus -1,73. Pintalämpötila 13 500 kelviniä, luminositeetti 380 aurinkoa. Säde 3,3–3,6 auringon sädettä. Tähti pyörii nopeasti vauhdilla 236 km/s niin kuin useimmat siniset tähdet. ==Katso myös== *Kirkkaimmat tähdet Luokka:B-spektriluokan pääsarjan tähdet Luokka:Kirkkaimmat tähdet
Beta Crucis

Beta Crucis (β Crucis / β Cru / Beta Crucis) Mimosa eli Becrux on Etelän ristin tähdistön toiseksi kirkkain tähti. Tähti ei näy Suomessa. Tämän 353 valovuoden päässä olevan B0.5 III -spektriluokan tähden näennäinen kirkkaus on 1,25. Absoluuttinen kirkkaus −3,92 vastaa 34 000 Auringon kirkkautta. Tähti on kuumin näkemämme 1. suuruusluokan tähti. Tähti on kaksoistähti, jonka komponenttien kiertoaika on 5 vuotta ja väli 8 AU. == Lähteet == == Aiheesta muualla == * * * * * Luokka:B-spektriluokan pääsarjan tähdet Luokka:Jättiläistähdet Luokka:Beta Cephei -muuttujat Luokka:Kaksoistähdet Luokka:Kirkkaimmat tähdet Luokka:Skorpionin-Kentaurin tähtijoukko
Hor

Hor voi tarkoittaa seuraavia: * Hor, Horus, muinaisegyptiläinen auringonjumala * Hor, Hor Awibre, Egyptin 13. dynastian faarao * Hor, Heilurikellon tähdistön () lyhenne.
X-No-Archive

X-No-Archive on uutisryhmäviesteissä käytettävä otsake, jolla estetään viestiä tallentumasta esimerkiksi Googlen arkistoon. Se on suunniteltu noudattamaan uutisryhmissä käytettävää viestiotsakeprotokollaa. Normaalien perusotsakkeiden lisäksi (kuten Path:, From:, Subject:, ja Date:), uutisryhmäohjelmat antavan käyttäjälle mahdollisuuden lisätä omia ylimääräisiä otsakkeita viestiin. Nämä ylimääräiset otsakkeet aloitetaan merkkijonolla X-, jotta uutisryhmäpalvelimet ja uutisryhmäohjelmat osaavat ohittaa ne. X-No-Archive otetaan käyttöön lisäämällä se otsakkeisiin seuraavassa muodossa: X-No-Archive: Yes Tämä voidaan myös kirjoittaa viestin ensimmäiselle riville, jos käyttäjällä ei ole mahdollisuutta muokata viestin otsakkeita. Tällöin seuraava rivi pitää jättää tyhjäksi ja aloittaa varsinaisen viestin kirjoittaminen vasta kolmannelta riviltä. Kaikki järjestelmät eivät tosin välttämättä tällöin huomioi tätä. X-No-Archive-otsakkeen käyttö alkoi vuonna 1995, kun DejaNews aloitti toimintansa. DejaNews oli ensimmäinen suuren mittaluokan kaupallinen hanke, jonka tarkoitus oli arkistoida suuria osia Usenetin viesteistä. Useita uutisryhmäkirjoittelijoita kuitenkin huolestutti heidän oma yksityisyytensä, joten DejaNews lupasi jättää X-No-Archive-otsakkeella merkityt viestit arkistoimatta. Kun Google osti DejaNewsin, se kunnioitti X-No-Archive- protokollaa. Vuoden 2005 alusta Google muutti uutisryhmäarkistonsa Google Groupsin toimintaa niin, että X-No-Archiven sisältävä viesti tallennetaan palveluun kuudeksi päiväksi, minkä jälkeen se poistetaan. Monet suositut uutisryhmäohjelmat kuten Forté Agent sisältävät mahdollisuuden lisätä kaikkiin viesteihin X-No-Archive-otsakkeen käyttäjän niin halutessa. Luokka:Usenet
Patsy Kensit

Patricia Jude Frances "Patsy" Kensit (s. 4. maaliskuuta 1968, Lontoo, Englanti) on brittiläinen näyttelijä, laulaja ja valokuvamalli. ==Ura== Kensit esiintyi ensimmäisen kerran televisiossa jo 4-vuotiaana. Vuonna 1974 hän sai roolin elokuvassa The Great Gatsby. Vuonna 1985 Kensit oli Eighth Wonder -nimisen yhtyeen laulaja. Yhtyeellä oli kaksi Top 40 -hittiä Stay With Me, Cross My Heart ja Top 10-hitti Im Not Scared, jonka tuotti Pet Shop Boys. Esiintymiset yhtyeen kanssa Top of the Popsin kaltaisissa tv-ohjelmissa antoivat Kensitille hyvää näkyvyyttä. Kensitin läpimurto tapahtui vuonna 1986, kun hän näytteli naispääosan elokuvassa Absolute Beginners David Bowien vastanäyttelijänä. Toinen merkittävä rooli oli elokuvassa Tappava ase 2 jossa Patsy Kensit näytteli Rika van den Haasia johon Mel Gibsonin esittämä Martin Riggs rakastui. Vuonna 1995 Kensit näytteli elokuvassa Angels & Insects, joka oli Oscar-ehdokkaana parhaasta puvustuksesta. Elokuva tuli kuitenkin tunnetuksi lähinnä sen paljastavista seksikohtauksista. Vuonna 2004 Kensit alkoi näytellä Sadie King -nimistä roolihahmoa saippuaooppera Emmerdalessa, ja hän vierailee säännöllisesti myös Bo Selecta -sarjassa ja sen spin-offissa A Bear's Tail. Elokuussa 2006 Kensit lopetti Emmerdalessa ja siirtyi näyttelemään Holby Cityn sairaala -sarjaan. ==Yksityiselämä== Kensit on ollut naimisissa neljästi. Vuonna 1988 hän avioitui muusikko Don Donovanin ja vuonna 1992 Simple Minds -yhtyeen laulajan Jim Kerrin kanssa. Tämän kanssa hän sai ensimmäisen lapsensa, James-pojan. Erottuaan Kerristä Kensit alkoi tapailla Oasis-laulaja Liam Gallagheriä ja he avioituvat keväällä 1997. Myrskyisä suhde oli Britannian tabloid-lehdistön seuratuimpia, ellei jopa seuratuin. Avioliitto päättyi eroon syyskuussa vuonna 2000. Liitosta heillä on yhteinen poika Lennon (s. 1999), joka on nimetty John Lennonin mukaan. Huhtikuussa 2009 Kensit avioitui Jeremy Healyn kanssa mutta liitto päätyi eroon jo seuraavana vuonna. == Aiheesta muualla == * Luokka:Englantilaiset näyttelijät Luokka:Vuonna 1968 syntyneet Luokka:Elävät henkilöt
Gamma Crucis

Gacrux (Gamma Crucis/ γ Crucis / γ Cru ) on Etelän ristin kolmanneksi kirkkain tähti. Etelän ristin tähdistö ei näy Suomessa. Gamma Crucis on 88 valovuoden päässä. Jo kiikarilla havaittavan kaksoistähden kirkkaamman komponentin kirkkaus on 1,6 magnitudia ja spektriluokka M3 III. Himmeämmän kirkkaus on 6,4 magnitudia ja spektriluokka A3. Tähden ilmakehässä on bariumia, joka tulee näkymättömästä valkeasta kääpiötähdestä. Luokka:Kaksoistähdet Luokka:M-spektriluokan tähdet Luokka:Jättiläistähdet Luokka:Kirkkaimmat tähdet
Beta Centauri

Beta Centauri (β Centauri / β Cen), joka tunnetaan myös nimellä Hadar tai Agena, on Kentaurin tähtikuvion toiseksi kirkkain tähti ja koko yötaivaan 11. kirkkain. Tähti ei näy Suomessa, sillä se on niin etelässä. Hadar on arabiaa ja tarkoittaa maata, kun taas Agena on latinaksi sääri. Tähteä on kutsuttu arabiaksi myös nimellä Wazn. Hadar on noin 525 ± 43 valovuoden päässä oleva sinivalkoinen kirkas jättiläistähti, jonka väri-indeksi B-V on -0,23, spektriluokaltaan B1 III ja näennäinen kirkkaus 0,61 sekä absoluuttinen kirkkaus −5,42, joka vastaa 13 000 aurinkoa. Hadar A:n pintalämpötila on 25 800 kelviniä ja säde 14 auringon sädettä. Absoluuttinen kirkkaus -5,1 eli 9 500 aurinkoa. Tähti on Beta Cephei -tyyppinen muuttuva tähti, ja sen valonvaihtelun suuruus on 0,045 suuruusluokkaa 0,157 päivän jaksoissa. Hadarilla on B-komponentti noin 140 AU:n päässä. Tähtien kirkkaudet ovat 0,9 ja 4,1. Hadar A on kolminkertainen spektroskooppinen kaksoistähti, jonka kiertoajat ovat 3,7 tuntia ja 352 vuorokautta. == Katso myös == *Kirkkaimmat tähdet Luokka:B-spektriluokan tähdet Luokka:Jättiläistähdet Luokka:Beta Cephei -muuttujat Luokka:Kirkkaimmat tähdet
Bellatrix

Bellatrix (Gamma Orionis, γ Orionis, γ Ori) on Orionin tähdistön kolmanneksi kirkkain tähti. Tähti sijaitsee Orionin suorakaiteen oikeassa yläkulmassa. Tähti on taivaan 26. kirkkain, ja sen näennäinen kirkkaus on 1,64 magnitudia sekä arvioitu etäisyys 243 valovuotta. Absoluuttinen kirkkaus on −2,73 magnitudia. Tämän sinisen jättiläistähden väri-indeksi (B-V) on −0,22, spektriluokka B2III sekä pintalämpötila 21 500 kelviniä. Tähti säteilee koko sähkömagneettisen spektrin alueella 2 400 auringon verran. Tähden säde on noin 6 auringon sädettä ja massa 8–9 auringon massaa. Tähti muuttuu muutaman miljoonan vuoden kuluttua punaiseksi jättiläiseksi. Bellatrix ei kuulu samaan assosiaatioon eli fyysiseen ryhmään muiden Orionin tähtien kanssa. Bellatrix on varsin vakaa tähti, mutta sen säteilemä valo muuttuu hiukan epäsäännöllisesti. Luokka:B-spektriluokan tähdet Luokka:Jättiläistähdet Luokka:Kirkkaimmat tähdet
Beta Tauri

Beta Tauri (β Tau / β Tauri) eli Elnath (El Nath, Al Nath, Alnath, Nath) on Härän tähdistön toiseksi kirkkain tähti. Koska tähti osuu hyvin Ajomiehen tähtikuvioon, siitä on joskus käytetty myös nimitystä Gamma Aurigae. Tähti on hieman sinertävän valkea jättiläinen tyyppiä B7III. Elnath on kemiallisesti poikkeava elohopea-mangaanitähti, jossa on mangaania 25 kertaa normaali määrä mutta kalsiumia ja magnesiumia vähemmän kuin Auringossa. El Nathin läheltä löytyy suunta, Ajomiehen tähdistön puolelta, joka on vastakkainen Linnunradan keskustaan nähden. Linnunradan laidalla olevat tähdet ovat kuitenkin liian himmeitä näkyäkseen maanpinnalle asti. == Lähteet == Luokka:B-spektriluokan tähdet Luokka:Jättiläistähdet Luokka:Kirkkaimmat tähdet
Hurrikaani Beta

Hurrikaani Beta oli vuoden 2005 Atlantin hurrikaanikauden 23. nimetty trooppinen myrsky ja 14. hurrikaani (molemmat ennätyksiä). Beta on toinen Atlantin trooppinen myrsky, joka on nimetty kreikkalaisen aakkosen mukaan ja ensimmäinen 3. luokkaan kuulunut, kreikkalaisella aakkosella nimetty hirmumyrsky. Trooppinen myrsky Beta alkoi muodostua 26. lokakuuta 2005 ja vahvistui hurrikaaniksi 29. lokakuuta. Hurrikaani iski 29. lokakuuta Kolumbian ja Nicaraguan rannikolla sijaitseville saarille. Se vahvistui 3. luokan hirmumyrskyksi 09.00 UTC 30. lokakuuta mutta iski maihin 2. luokan hurrikaanina. Beta aiheutti laajoja aineellisia tuhoja Nicaraguassa muttei tiettävästi aihettanut ihmishenkien menetyksiä. == Aiheesta muualla == * National Hurricane Centerin sivu Betasta Beta
Ōtsu

Ōtsu () on kaupunki Japanissa, Kioton naapurissa Kansain alueella. Se on Shigan prefektuurin pääkaupunki ja sijaitsee Japanin suurimman järven Biwan etelä- ja länsirannalla. Asukkaita on 343 029 (2014) ja pinta-alaltaan kaupunki on 464,10 km². Ōtsu on valittu yhdeksi Japanin ydinkaupungeista. Ōtsussa sijaitsee useita merkittäviä historiallisia kohteita, kuten Enryaku- jin, Mii-deran ja Ishiyama-deran temppelit ja Hiyoshi-taishan pyhäkkö. Enryaku-ji kuuluu Unescon maailmanperintöluetteloon osana kohdetta ”muinaisen Kioton historialliset monumentit”. == Historia == Kaudella, jolloin Kioto oli Japanin pääkaupunki, Ōtsusta muodostui merkittävä kulkureitti itään kohti Edoa eli nykyistä Tokiota. Se oli sekä vesi- että maaliikennejärjestelmien kehityksen keskuspaikka. Nykyäänkin sisävesiliikenteen merkityksen jo vähennyttyä Japanin suurimpia kaupunkeja yhdistävät keskeiset moottoritie- ja rautatieyhteydet kulkevat Ōtsun kautta. Liikenteen solmukohdaksi muodostui jo kauan sitten silta nimeltä Karahashi, joka ylittää Biwa-järvestä laskevan Seta-joen. Se oli strategisesti tärkeä sotilaallisiin tarkoituksiin ollen monen taistelun näyttämönä. Tämä historiallinen silta on yhä käytössä, mutta on saanut rinnalleen muita siltoja kasvavan liikenteen tarpeisiin. == Urheilu == Järvi tarjoaa Ōtsussa hyvät vesiurheilumahdollisuudet. Kaupungissa järjestetään kilpailuja moottoriveneilyssä, purjehduksessa, soudussa ja melonnassa. == Kansainvälinen yhteistyö == Ōtsulla on seuraavat ystävyyskaupungit: * Lansing, Michigan, Yhdysvallat * Würzburg, Saksa * Interlaken, Sveitsi * Mudanjiang, Kiina * Gumi, Etelä-Korea Ōtsussa sijaitsee Japanin suomalainen koulu eli Jasuko, joka perustettiin 1964. == Lähteet == == Aiheesta muualla == *Ōtsun kotisivut thumb|300px|left|Siipiratasalus liikennöi Biwa-järvellä Ōtsun satamasta. *
Vuorovesivoima

Vuorovesivoima on ulkoisen kappaleen painovoimakentän aiheuttama häiriö (differentiaalivoima). Maan ja kuun massakeskipistettä kiertävä Kuu aiheuttaa vuorovesivoiman ja vuorovesi-ilmiön. Keskuskappale kohdistaa erisuuruisen painovoiman eri puolille kappaletta. Kauempana keskuskappaleesta olevalla satelliitin puolella painovoima on pieni ja lähempänä olevalla puolella painovoima on ainakin hivenen suurempi. Myös satelliitin rataliikkeen keskipakoisvoima on suurempi satelliitin kauemmaisella puolella, ja painovoimaa pienempi satelliitin lähemmäisellä puolella. Kappaleen massakeskipisteessä liikekeskuksen vetovoima on yhtä vahva kuin rataliikkeen keskipakoisvoima; liikekeskuksen lähellä vetovoima on suurempi, kauempana siitä keskipakoisvoima on suurempi. == Vuorovesivoiman laskukaava == Melko tarkka likiarvokaava vuorovesivoimalle on : F_t = \frac{2GMmr} {R^3} missä *Ft = vuorovesivoima *G = gravitaatiovakio *M = keskuskappaleen massa *m = satelliitin massa *R = keskuskappaleen ja satelliitin välinen etäisyys *r = satelliitin läpimitta säteen suunnassa == Vuorovesivoima Maan pinnalla == Esimerkiksi Maan pinnalla Kuun aiheuttama vuorovesivoiman suunta on ylöspäin pisteessä, jossa Kuu on zeniitissä; samoin vastapisteessä, jossa Kuu on nadiirissa. Siinä, missä Kuu on horisontissa, vuorovesivoiman suunta on alaspäin; voiman vahvuus on vain puolet siitä, mitä edellä mainituissa pisteissä. == Painovoimapotentiaali == Karkeasti sanoen vuorovesivoima heikkenee suhteessa kappaleiden välimatkan kolmanteen potenssiin. Painovoimakenttää kuvataan usein potentiaalin avulla; tässä tapauksessa käytettävä potentiaali koostuu liikekeskuksen painovoimapotentiaalista ja liikeradan keskipakoisvoiman potentiaalista. Tämän lisäksi itse kappaleen rotaatio voi vielä aiheuttaa oman keskipakoispotentiaalin. Nyt painovoima on tämän potentiaalin gradientti eli derivaattojen vektori kolmen paikkakoordinaatin mukaan. Vuorovesivoima on taas tämän painovoimavektorin vaihtelu paikan mukaan. Usein se kuvataan ns. painovoimagradienttitensorin eli Marussi-tensorin avulla, jossa on elementteinä painovoimapotentiaalin kaikki 3\times 3 toiset paikkaderivaatat. == Vuorovesivoima kuiden ja tähtien lähistöllä == Usein planeettojen kuihin vaikuttaa vahva vuorovesivoima. Maan Kuu on sen seurauksena venynyt Maan suuntaan rugby-pallon tapaan. Jupiterin Io-kuun tapauksessa vuorovesivoimat aiheuttavat kuun jatkuvaa deformointia ja aktiivista tulivuoritoimintaa. On laskettu, että jos kuun ja planeetan tiheydet ovat samoja, vuorovesivoimat voittavat kuun oman vetovoiman ja kuu hajoaa kappaleiksi, jos sen etäisyys planeettaan on pienempi kuin 2,44 kertaa planeetan säde. Tätä kutsutaan Rochen rajaksi. Saturnuksen rengasjärjestelmän arvellaan syntyneen tällä tavoin. Vuorovesivoimat myös pysäyttävät kappaleiden pyörimisiä suhteellisesti hyvinkin kaukana kappaleesta. Ilmiötä sanotaan vuorovesilukkiutumiseksi. Luokka:Geofysiikka Luokka:Klassinen mekaniikka Luokka:Voimat
Polaris

Polaris voi tarkoittaa ainakin seuraavia asioita: * Polaris eli Pohjantähti, Pienen karhun tähdistön kirkkain tähti * Polaris, hahmo Marvelin Ryhmä-X- sarjakuvassa * Polaris, moottorikelkkojen ja mönkijöiden valmistaja * UGM-27 Polaris, ohjus * CC-150 Polaris, Kanadan ilmavoimien kuljetuskone Polaris- nimisiä laivoja: ** Polaris, jäänmurtaja ** M/S Polaris, rahtilaiva ** S/S Polaris, kaksi Suomen Höyrylaiva Osakeyhtiön matkustajahöyrylaivaa ** HMS Polaris (J447), Britannian Kuninkaallisen laivaston miinanraivaaja, käytössä 1945–1956 ** HMS Polaris (V47), Ruotsin laivaston Plejad-luokan torpedovene, käytössä 1910–1947 ** HMS Polaris (T103), Ruotsin laivaston Plejad-luokan torpedovene, käytössä 1954–1977 * Polaris, Chisun albumi * Polaris, Stratovariuksen albumi * Polaris, suomalainen jousikvartetti * AMD Polaris, grafiikkasuoritinarkkitehtuuri * Polaris Business Park, toimistotaloryhmä Espoon Leppävaarassa * Polaris, australialainen metalcore-yhtye == Katso myös == * Stella Polaris
Koivu ja tähti

Koivu ja tähti (alkukielellä ruotsiksi "Björken och stjärnan") on Sakari Topeliuksen tunnetuimpia satuja. Satu ilmestyi kokoelmassa Läsning för barn (suomeksi "Lukemista lapsille, suomentaja Aatto Suppanen, Werner Söderström, 1893). Satu kertoo koti-ikävästä ja luottamuksesta Jumalaan niin kuin monet muutkin Topeliuksen sadut. ==Juoni== Koivu ja tähti kertoo Suomesta isovihan aikana Venäjälle kaapattujen pojan ja tytön kotimatkasta. Lapsien ainoa kodin tuntomerkki on talon pihalla kasvava koivu, jonka oksilla he muistavat lintujen aamuisin laulaneen ja oksien välistä tähden iltaisin välkkyneen. Välittämättä muiden kauhisteluista he lähtevät matkaan, ja vuoden matkanteon jälkeen he kahden pikkulinnun opastamana löytävät kotinsa. Vanhemmat ilahtuvat suuresti, kun saavat kahden kuolleen lapsen tilalle elävät. Lapset käsittävät, että linnun muodossa olleet enkelit olivatkin heidän kuolleet siskonsa. == Tausta == pienoiskuva|vasen|Topeliuksen muistokivi Muhoksella. Sakari Topeliuksen isän isoisä Kristoffer Toppelius pakeni isonvihan aikaan vuonna 1714 sisarustensa ja äitinsä kanssa Oulusta Muhokselle piilopirttiin. Kasakat kuitenkin ryöstivät pojan ja veivät Venäjälle. Venäjällä hän pääsi asumaan lapsettoman pariskunnan taloon, sai uuden, venäläisen nimen ja opiskeli venäläisessä koulussa. Vuosien kuluttua Kristoffer karkasi, ja kulkiessaan aina auringonlaskua kohti pääsi Viipuriin. Viipurista hän pääsi laivalla Tukholmaan, missä sattumalta kohtasi äitinsä satamassa. Äiti ja lapset muuttivat lopussa takaisin Ouluun ja Kristoffer pääsi takaisin samaan pihapiiriin, josta he olivat muuttaneet Muhokselle. Pihassa kasvoi koivu, jonka oksain haarasta näkyi illalla tähti. Suvun tapahtumat mielessään Sakari Topelius kirjoitti sadun "Koivu ja tähti". == Sadun mukaan nimettyjä kohteita == Sadun mukaan on nimetty: * Koivu ja Tähti, kulttuurikeskus Muhoksella * Koivu ja tähti, Kannuksessa 1938–2010 toiminut elokuvateatteri == Lähteet == == Aiheesta muualla == * Björken och stjernan, alkuperäisteos ruotsiksi, topelius.sls.fi * "Björken och stjärnan" Topelius-seuran sivuilla * "Koivu ja tähti" (Koivu ja tähti satusivu arkistoituna Wayback Machineen) * "Koivu ja tähti" digitoituna Helmi-tietokannassa * "Koivu ja tähti" Lukemisia lapsille 3 digitoituna Gutenberg.org-tietokannassa * "Koivu ja tähti". Satu ja sen taustaa lähteistettynä. Tunturisusi.com Luokka:Suomalaiset sadut Luokka:Zachris Topeliuksen teokset Luokka:Isoviha
MyTravel Airways

MyTravel Airways -nimeä on käyttänyt kaksi eri lentoyhtiötä: brittiläinen MyTravel Airways Ltd ja tanskalainen MyTravel Airways A/S. Molemmat yhtiöt omisti brittiläinen matkailualan yritys MyTravel Group plc. Tämä yhtiö yhdistyi tammikuussa 2007 Thomas Cook AG:n kanssa muodostaen Thomas Cook Group plc -yhtiön. Yhdistymisen jälkeen brittiläinen MyTravel Airways liitettiin osaksi Thomas Cook Airlines -yhtiötä ja tanskalainen MyTravel Airways sai nimekseen Thomas Cook Airlines Scandinavia. Luokka:Entiset brittiläiset lentoyhtiöt Luokka:Tanskalaiset lentoyhtiöt
Alfa Ursae Majoris

Alfa Ursae Majoris (α UMa / α Ursae Majoris) eli Dubhe on Otavan ja Ison Karhun tähtikuvion päätähti, joskaan ei kirkkain. Tähti on Otavan "kattilan" reunalla äärimmäisenä oikealla ylhäällä. Se on Otavan tähdistä lähimpänä taivaannapaa, ja Merakista Dubheen johtava viiva osoittaa suoraan kohti Pohjantähteä. Tähti on oranssi ja sijaitsee 124 valovuoden eli 38 parsekin päässä Maasta, siis kauempana kuin monet muut Otavan tähdet. Toisin kuin useimmat Otavan tähdet, Dubhe ei kuulu Otavan liikkuvaan ryhmään. Dubhen näennäinen kirkkaus on 1,81, eli se vaihtelee välillä 1,79 -- 1,82, ja tähden absoluuttinen kirkkaus on -1,09. Dubhe on kaksoistähti. Dubhe A on oranssi spektriluokan K0IIIa (KOII-III) jättiläinen, jonka väri-indeksi on B-V 1,07 ja pintalämpötila 4 500 kelviniä. Dubhe A:n näennäinen kirkkaus on 1,87. Tähti tuottaa säteilyä 300 Auringon verran, ja sen säde on 30 aurinkoa. Dubhe A polttaa ytimessään heliumia. Dubhe A:ta kiertää noin 23 AU:n päässä 44,4 vuodessa himmeämpi Dubhe B, joka on (A8V) F0V-spektriluokan tähti ja jonka näennäinen kirkkaus on 4,81. Dubhe B:n massa on 1,7 Auringon massaa. Noin 8 000 AU:n eli 230 kaarisekunnin päässä on toinen F8-luokan tähti, jota kiertää 6,04 päivän jaksolla toinen tähti. Tämä spektroskooppinen kaksoistähti on HD 95638, ja sen näennäinen kirkkaus on 7,12. Dubhe on silloin nelinkertainen tähti. Luokka:Kaksoistähdet Luokka:Pääsarjan tähdet
Vyšehrad

Vyšehrad on linnoitus Prahassa, Tšekin tasavallassa. Ensimmäinen paikalla sijainnut linna rakennettiin 900-luvulla. Nykyinen linnoitus on pääosin 1600-luvulla rakennettu ja on tyyliltään barokkia. == Historia == Vyšehradin linna rakennettiin samalla vuosisadalla Prahan linnan kanssa lähekkäin oleville kukkuloille Vltava-joen eri puolille. Niiden suojassa alkoi Prahasta kehittymään merkittävä kauppapaikka. Vuonna 1085 Böömin kuningas Vratislav II siirsi valtaistuimensa Vyšehradiin ja vahvisti linnoitusta. Seuraavan viidenkymmenen vuoden aikana linnoituksen alueelle rakennettiin muun muassa useita kirkkoja, kunnes vuonna 1140 herttua Soběslav I palautti kruununistuimen Prahan linnaan. Käytännössä koko linnoitusalue tuhoutui hussilaissodissa vuosina 1420–1436. Nykyisin olemassa oleva linnoitus rakennettiin samoille paikoille 1600-luvulla, ja se palveli sotilaskäytössä vuoteen 1911. 1800-luvulla muurien sisään rakennettiin Pyhän Vituksen katedraalin tapainen, uusgoottilaista tyyliä edustava Pietarin ja Paavalin kirkko, joka on yksi Prahan näkyvimmistä maamerkeistä. == Hautausmaa == Nykyisin Vyšehradin kukkulalla sijaitsee myös Tšekin kuuluisimpien henkilöiden hautausmaa. Alueelle on haudattu muun muassa: * Kirjailija Jan Neruda * Kirjailija Božena Němcová * Säveltäjä Bedřich Smetana * Taidemaalari Alfons Mucha == Turismi == Vyšehradin kukkulalta avautuu komeat näkymät Vltava-joelle ja Prahan kaupunkiin. Alueella ei liiku yhtä paljon turisteja kuin Prahan linnan tai keskustan alueella, ja se onkin suosittu rentoutumis- ja piknikalue. == Lähteet == * Viralliset Vyšehrad-sivut * Petja Pyykkösen ja Sonja Tammivuoren sivut == Aiheesta muualla == Luokka:Prahan rakennukset ja rakennelmat Luokka:Tšekin linnat
The Islanders

The Islanders on suomalainen popyhtye, joka perustettiin 1960-luvun alussa Helsingissä. Yhtyeen nimi () viittaa yhtyeen alkuperäisten jäsenten asuinpaikkaan, Lauttasaareen. Alkuvaiheissa siihen liittyi laulusolistiksi Danny, jonka taustayhtyeenä se toimi myöhemmin (nimellä D'Islanders). Alkuperäiseen ryhmään kuului myös Pepe Willberg. Vuosina 1967–1976 yhtyeen laulusolistina oli Kirka Babitzin, jonka kanssa levytettiin muun muassa Pertsa Reposen sanoittama hitti "Hetki lyö" (alun perin "Beat the Clock"). Yhtyeen rumpalina toimi 1960-luvulla Kurt Mattson. == Katso myös == * The Creatures == Lähteet == == Aiheesta muualla == *http://pomus.net/001838 *http://danny.kolumbus.fi/1960.htm *http://www.iltalehti.fi/popstars/200803257430578_ps.shtml * Ylen Elävä arkisto: Kirka & Islanders: Sweet Soul Music/I Can’t Turn You Loose (live 1975) Islanders
The Creatures

The Creatures oli 1960-luvulla toiminut suomalainen rockyhtye. Se perustettiin rautalankayhtyeenä vuonna 1962. Creaturesin laulusolistina toimi vuodesta 1964 lähtien Kirka Babitzin, joka esiintyi yhtyeen kanssa ensimmäisen kerran 14. marraskuuta Tyttöjen ammattikoulussa Helsingissä. Komppikitaraa soitti Aarto Henttonen. Yhtyeen muut jäsenet olivat soolokitaristi Matti Kaarna, basisti Olli Könönen ja rumpali Antero Ahola. Vuonna 1965 rumpaliksi tuli Remu Aaltonen. Yhtyeen varsinainen johtohahmo oli Olli Könönen, joka kokosi bändin ja järjesti myös kaikki keikat. Kun Kirka oli saanut hieman nimeä laulusolistina, alkoi yhtye esiintyä myös nimellä Kirka and The Creatures. Yhtyeen alkuperäisen toimintakauden viimeinen esiintyminen oli 17. syyskuuta 1967 Helsingin Natsalla. Yhtye esiintyi parissa elokuvassa (esimerkiksi Käpy selän alla ja Topralli), mutta ei 1960-luvulla koskaan levyttänyt. The Creatures -yhteen ensilevytys on taltioitu studiossa vuonna 1965 ja liitetty Jee jee jee -kirjan oheis-CD-levylle vuonna 1996. Kirka laulaa The Creatures -yhteen säestyksellä Elviksen "Stuck on you" -kappaleen suomeksi nimellä "Takaan sen". The Creatures on esiintynyt Olli Könösen johtamana sixties- tapahtumassa vielä vuonna 1995 Vuokatin Katinkullassa, Kirkan ja Remun kanssa. Yhtyeen kokoonpano Katinkullassa: Kirka Babitzin – laulu, Matti Kaarna – kitara, Rafe Pikkarainen – kitara, Olli Könönen – basso ja Remu Aaltonen – rummut. The Creatures on esiintynyt Olli Könösen johtamana sixties- tapahtumissa vielä myöhemmin 2000-luvulla muun muassa Vanhassa Maestrossa ja Kaivohuoneella, ilman Kirkaa ja Remua. == Katso myös == * The Islanders * Mosaic (yhtye) == Lähteet == Creatures Luokka:1960-luvun rockyhtyeet ja -artistit
Jormas

Jormas oli suomalainen vuosina 1965–1968 toiminut suomeksi ja englanniksi levyttänyt popyhtye. Yhtyeen laulusolistina toimivat Pepe Willberg ja Raul Wikström. Jormas syntyi The Islanders ja Jim & The Beatmakers -yhtyeiden entisistä jäsenistä vuonna 1965. Yhtye sai nimensä ohjelmatoimiston myyjän Jorma Weneskosken mukaan, ja esikuvana nimenmuodostukselle oli samaan aikaan Ruotsissa vaikuttanut Tages-yhtye. Alun perin yhtyeen nimenä oli The Beatmakers ja myöhemmin The Finnish Beatmakers (erotukseksi samannimisestä norjalaisesta yhtyeestä). The Finnish Beatmakers teki elokuussa 1965 julkaistun singlen "Mr. Tambourine Man". Jormasin suuria hittejä olivat "Saat miehen kyyneliin" (alun perin "To Make a Big Man Cry"), "Taivas vain tietää" ("God Only Knows") ja "Rööperiin" ("Penny Lane"). Jormas teki paluun lavoille 1995 ja on tehnyt satunnaisesti keikkoja muun muassa Back To Sixties -tapahtumissa. __NOTOC__ == 1960-luvun kokoonpano == * Pertti "Pepe" Willberg (laulu ja kitara) * Kaj Wallin (basso, maalis–joulukuu 1965, erosi armeijan takia) * Kurt Mattson (rummut, 1965–1966) * Raul Wikström (laulu, 1965–1966) * Seppo Keurulainen (soolokitara, 1965–1968, välillä opiskelemassa) * Hasse Walli (kitara, 1966) * Christer "Kicke" Bergholm (basso, joulukuu 1965 – lokakuu 1966, oli mukana uudelleen 1967–1968, kunnes loukkaantui Lapin kiertueella) * Ronnie Österberg (rummut, 1967, väliaikainen jäsen) * Måns Groundstroem (koskettimet, 1967, väliaikainen jäsen) * Matti "Boiling" Oiling (rummut, 1967–1968) * Arto "Mamba" Koskinen (koskettimet, 1967–1968) == Diskografia == ===Albumit=== * Jormas (1966) * Sincerely! (1968) ===Kokoelmat=== * Pepe Willberg & Jormas: Pepen parhaat (1972) * 20 suosikkia – Saat miehen kyyneliin (1996) * Saat miehen Rööperiin (2001) (2CD, sisältää kaikki yhtyeen levytykset) == Lähteet == * http://www.backtothesixties.org/jormas.htm * Suomi soi 2: Rautalangasta hiphoppiin * Vinyylimania 9/1994. == Aiheesta muualla == * Pepe Willbergin epäviralliset sivut (sisältää Willbergin ja Jormasin diskografian) * Ylen Elävä arkisto: Jormas sai 60-luvun tytöt kyyneliin Luokka:Pepe Willberg Luokka:Suomalaiset popyhtyeet
Limpopo

Limpopo voi tarkoittaa: * Limpopo, joki eteläisessä Afrikassa * Limpopon provinssi, provinssi Etelä-Afrikassa * Limpopon kansallispuisto, suojelualue Mosambikissa * Limpopo-nimisiä laivoja: ** Limpopo (1890), Portugalin laivaston tykkivene 1890–1943 ** NRP Limpopo (P1160), Portugalin laivaston partioalus
Limpopon provinssi

Limpopo on Etelä-Afrikan provinssi. Se sijaitsee valtion pohjoisosassa ja rajautuu Botswanaan, Zimbabween ja Mosambikiin. Provinssi tunnettiin aiemmin nimillä Northern Province (Pohjoinen provinssi) ja Pohjois-Transvaal. Sen pääkaupunki ja suurin kaupunki on Polokwane. Limpopossa on arviolta 5 799 090 asukasta (vuonna 2016) ja sen pinta-ala on 125 754 neliökilometriä. == Piirikunnat == Limpopo on jaettu hallinnollisesti viiteen piirikuntaan, jotka jakautuvat edelleen yhteensä 24 kuntaan. Piirikunnat ovat: *Capricorn *Mopani *Sekhukhune *Vhembe *Waterberg == Lähteet == == Aiheesta muualla == *Provinssin internetsivut Luokka:Etelä-Afrikan provinssit
Polokwane

Polokwane on kaupunki Etelä-Afrikassa. Se on Limpopon provinssin suurin kaupunki sekä pääkaupunki, joka tunnettiin ennen nimellä Pietersburg. Polokwane perustettiin vuonna 1886 ja siitä tuli kaupunki 23. huhtikuuta 1992. Sen nimi on ollut virallisesti Polokwane 11. kesäkuuta 2003 lähtien. Polokwane oli yksi vuoden 2010 Jalkapallon maailmanmestaruuskilpailuja isännöivistä kaupungeista. == Historia == Andries Potgieter perusti vuonna 1840 Voortrekkerin johdolla Zoutpansbergdorpin kaupungin 100 km luoteeseen. Tämä ratkaisu oli hylättävä, koska yhteenottoja oli paikallisten heimojen välillä. He perustivat uuden kaupungin vuonna 1886 ja nimesivät sen Pietersburgiksi Voortrekker-johtajan Petrus Jacobus Joubertin kunniaksi. Britit rakensivat Polokwaneen buurisodan aikana keskitysleirin, johon sijoitettiin lähes 4000 buurinaista ja -lasta. Kaupunki tuli virallisesti kaupungiksi 23. huhtikuuta 1992. 25. helmikuuta 2005 hallitus julisti virallisesti englanninkieliseksi nimeksi kaupungin pohjoissothon kielisen nimen Polokwane. Kaupungissa oli ANC:n kansallinen konferenssi, jossa Jacob Zuma otti vastaan puolueen johtajajuuden. == Väestö == Vuonna 1904 Polokwanen asukasluku oli 3 276, joista 1 620 (49,5 %) oli valkoisia. / Pietersburg http://www.1911encyclopedia.org/Pietersburg Loput 50 % olivat todennäköisesti mustia. Polokwanessa oli valkoinen enemmistö oli ylivoimainen apartheidin aikana ennen vuotta 1990. Apartheidin loputtua kaupunki on edelleen säilyttänyt suuren valkoisen väestön. Naapurikunnissa on ylivoimaisesti musta enemmistö. Itse Polokwanen kaupungissa on noin 130 000 asukasta. Koko Polokwanen kunnan asukasluku on noin 630 000\. == Ilmasto == Köppen ilmastoluokittelun mukaan Polokwanen ilmaston ominaisuuksia kuvaa puolikuiva ilmasto. Huolimatta siitä, että kaupunki sijaitsee Kauriin kääntöpiirin eteläpuolella The African Executive: History of Polokwane , että Polokwane on tasangolla 1230 metriä merenpinnan yläpuolella ilmasto on suopea Peter Baxter, WhyGo South Africa: Polokwane . Keskilämpötila on noin tammikuussa 21–22 °C ja laskee heinäkuussa 11 °C:een. Kuten muuallakin Etelä-Afrikan sisämaassa, on Polokwanessakin ollut lämpimiä vuodenaikoja viime vuosikymmenellä yli pitkän aikavälin keskiarvon. Polokwane / Pietersburg 1932–2007, GISS Polokwanessa on kuiva ilmasto ja voimakas sadekausi talvella. Keskimääräinen vuotuinen sademäärä on 495 mm, joulukuu tai (harvemmin) tammikuu luetaan kosteisiin kuukausiin ja heinäkuu kuiviin kuukausiin GHCN Kuukauden sadanta Polokwane, NGDC, 32-92 . == Urheilu == Kaupungin jalkapalloseura on Winners Park F.C., joka pelaa maan toiseksi korkeimmalla sarjatasolla. Kaupungissa sijaitsevat jalkapallostadionit Pietersburg Stadium ja Peter Mokaba Stadium, joka rakennettiin Jalkapallon vuoden 2010 MM-kisoja varten. == Lähteet == == Aiheesta muualla == Luokka:Etelä-Afrikan kaupungit Luokka:Etelä-Afrikan kunnat
Eta Ursae Majoris

Eta Ursae Majoris (η UMa / η Ursae Majoris) eli Alkaid (Elkeid) tai Benetnash (Benetnasch) on Otavan tähtikuvion "karhun hännän" tai "kattilan varren" äärimmäinen tähti. Tähti ei kuulu Otavan liikkuvaan ryhmään, jossa ovat useat Otavan tähdet. Tähden näennäinen kirkkaus on 1,85 ja etäisyys 101 valovuotta. Absoluuttinen kirkkaus -0,60. Tämän sinisen tähden spektrityyppi on B3V ja väri-indeksi B-V -0,19 ja lämpötila 20000 kelviniä, eli se on eräs kuumimmista paljain silmin havaittavista tähdistä. Tähden massa on kuusi Auringon massaa. ja koko säteilyntuotta 700 aurinkoa. Tähti ei ole voimakas röntgenlähde, koska se on juuri sen rajan alapuolella, missä tähdet tuottavat omiin tähtituuliinsa voimakkaita shokkiaaltoja, jotka kehittävät röntgensäteilyä. Luokka:Pääsarjan tähdet
Córdoba (Argentiina)

Córdoba on samannimisen maakunnan pääkaupunki Argentiinassa. Sen asukasluku on noin 1,5 miljoonaa, joten se on Argentiinan toiseksi suurin kaupunki (Buenos Airesin jälkeen). == Maantiede ja ilmasto == Córdoba sijaitsee Primerojoen varrella Argentiinan pampan luoteisosassa, Córdobavuorten juurella 472 metrin korkeudessa merenpinnasta. Vuoden lämpimin kuukausi on joulukuu, jolloin keskimääräinen ylin lämpötila on 29 astetta. Kylmintä on heinäkuussa, keskimääräinen alin 4,4 astetta. Sateet ajoittuvat lokakuusta huhtikuuhun ulottuvalle jaksolle, tavella (touko-syyskuu) sataa vain vähän. == Historia ja kulttuuri == Córdoba perustettiin vuonna 1573 ja nimettiin Espanjassa sijaitsevan Córdoban kaupungin mukaan. Córdobassa sijaitsee muun muassa Etelä- Amerikan vanhin yliopisto, Universidad Nacional de Córdoba. Jesutiitat perustivat sen vuonna 1613. Vuonna 1866 kaupungin läpi virtaavaan Primero- jokeen tehtiin pato, josta saatiin vesivoimaa teollisuuden tarpeisiin. Padon synnyttämä tekojärvi tarjosi viljelmille kasteluvettä ja kaupunkilaisille juomavettä. Kaupallista kasvua lisäsi rautatien vetäminen kaupunkiin vuonna 1869. 1900-luvulla Cordoban tehdastyöläiset olivat etunenässä ammattiliittojen ja valtiovallan välisissä hankauksissa. Vuonna 1955 presidentti Juan Perónin syrjäyttämiseen johtanut kaappaus alkoi, kun kenraali Eduardo Lonardi valtasi Córdoban. Córdoban jesuiittakortteli ja -estanciat liitettiin osaksi Unescon maailmanperintöluetteloa vuonna 2000.Córdoban jesuiittakortteli ja -estanciat Unescon sivuilla == Kuvia == Tiedosto:Catedral de Córdoba, Argentina 3.jpg|Catedral Córdoba Tiedosto:Iglesia de los Capuchinos Cordoba Argentina.jpg|Iglesia Capuchinos == Lähteet == == Aiheesta muualla == Luokka:Argentiinan kaupungit Luokka:Unescon maailmanperintökohteet Argentiinassa Luokka:Córdoban maakunta (Argentiina)
Annapolis (täsmennyssivu)

Annapolis voi tarkoittaa seuraavia asioita: * Annapolis, Marylandin osavaltion pääkaupunki Yhdysvalloissa * Annapolis, kaupunki Missourin osavaltiossa Yhdysvalloissa * Annapolis, kanadalainen kaupunki Nova Scotiassa * Annapolis, yhdysvaltalainen elokuva vuodelta 2006 * HMCS Annapolis, kaksi Kanadan laivaston alusta * USS Annapolis (SSN-760), Yhdysvaltain laivaston ydinsukellusvene
Banff

Banff on kaupunki Albertassa Kanadassa. Se perustettiin vuonna 1880 lähinnä turistikohteeksi ja sinne rakennettiin Banff Springs Hotel. Banff sijaitsee Kalliovuorilla Banffin kansallispuistossa, joka pääsi vuonna 1984 yhdessä muiden Kanadan Kalliovuorten luonnonpuistojen kanssa UNESCOn maailmanperintöluetteloon. Banffista tuli kaupunki vuonna 1990. Kaupunki nimettiin samannimisen Skotlannissa sijaitsevan kaupungin mukaan. Banffin asukasluku on 7 500 ja pinta-ala vajaat viisi neliökilometriä. == Lähteet == == Aiheesta muualla == Luokka:Albertan kaupungit
Banff (täsmennyssivu)

Banff voi tarkoittaa ainakin seuraavia: * Banff, kaupunki Kanadassa * Banff, kaupunki Skotlannissa * Banffin kansallispuisto, kansallispuisto Kanadassa * Banff World Media Festival (aiemmin Banff World Television Festival), kansainvälinen media-alan tapahtuma Kanadan Albertassa